Rolbal word reeds meer as 75 jaar formeel in Stellenbosch gespeel. Die Van Der Stel Sportklub is in die vroeë 1920’s gevestig op ‘n gedeelte van die Bergzicht-plaas, oorspronklik vir rugby, en het mettertyd ook ander sportkodes onder sy administratiewe vleuel betrek. ‘n Mnr JLS Franzsen was die dryfkrag agter die stigting van die rolbalklub saam met sy vriend prof CS Edgar. Die eerste perk is op 12 Desember 1942 deur die destydse burgemeester, dr H.P Cruze, ingewy. Van die vroeëre lede van die rolbalklub was die bekende Paul Roos en oubaas Markotter.
Daar is ‘n bepaalde prys vasgestel vir die gebruik van die geriewe, wat aangepas word volgens die getalle wat betrokke is.